মানহীন পণ্য: ৯ প্রতিষ্ঠানকে ৩৭ লাখ টাকা জরিমানা
রাজধানী ও আশপাশের এলাকায় মানহীন পণ্যের ৯ ব্যবসায়ী প্রতিষ্ঠানকে ৩৭ লাখ টাকা জরিমানা করেছে র‌্যাবের ভ্রাম্যমাণ আদালত। বৃহস্পতিবার সকাল ৯টা থেকে শুক্রবার ভোর ৫টা পর্যন্ত টানা ২০ ঘণ্টা অভিযান চালিয়ে র‌্যাবের নির্বাহী ম্যাজিস্ট্রেট মাজহারুল ইসলাম এ জরিমানা করেন বলে এক সংবাদ বিজ্ঞপ্তিতে জানানো হয়েছে।
র‌্যাব-১০ জানিয়েছে, বিএসটিআইয়ের প্রতিনিধির উপস্থিতিতে রাজধানীর শ্যামপুর ও সূত্রাপুর এলাকা এবং পাশের কেরাণীগঞ্জে অভিযান চালায় ভ্রাম্যমাণ আদালত। এ সময় ৯টি প্রতিষ্ঠানকে ৩৭ লাখ টাকা জরিমানা করা হয়।
এদের কেউ ভেজাল শিশু খাদ্য উৎপাদন করছিল, কেউ বৈদ্যুতিক নকল সরঞ্জামাদি উৎপাদন করছিল; আবার কেউ অবৈধভাবে চাল মজুদ করেছিল।
এর মধ্যে সুপার সাইন ইন্ড্রাস্ট্রিজকে ১০ লাখ টাকা; এক্সপোলিংক রিসোর্সেস লিমিটেড, তানিয়া ক্যাবলস্, বাঁধন ইলেক্ট্রনিক্স লিমিটেড, বি কে কে পলিমার অ্যান্ড মেটালকে পাঁচ লাখ টাকা করে; বাবু স্টোর, ইআরবি ক্যাবলস্ ও এ আর কনজিউমার লিমিটেডকে দুই লাখ টাকা করে এবং তাহসিন মার্কেটিংকে এক লাখ টাকা জরিমানা করা হয়।জরিমানার পাশপাশি দুই লাখ টাকা মূল্যের বিদ্যুতের নকল তার জব্দ করা হয় বলে বিজ্ঞপ্তিতে জানানো হয়েছে।

টানা ২০ ঘণ্টা ধরে চলে অভিযান।